**Табела 5.1.**

**ДОКТОРСКЕ СТУДИЈЕ**

**АКАДЕМИЈА КЛАСИЧНОГ СЛИКАРСТВА**

**СПЕЦИФИКАЦИЈА ПРЕДМЕТА НА СТУДИЈСКОМ ПРОГРАМУ ДОКТОРСКИХ СТУДИЈА**

|  |
| --- |
| **Студијски програм : Академија класичног сликарства - докторске студије**  |
| **Назив предмета: Сликање 1** |
| **Наставник или наставници: мр Драган М. Мартиновић, мр Васа Е. Доловачки, мр Зоран Т. Фуруновић, мр Жарко М. Дринчић** |
| **Статус предмета: обавезан, I семестар** |
| **Број ЕСПБ: 15** |
| **Циљ предмета**Уз примену стечених знања из области сликарства представити аналитички и критички осврт на поједине методе и облике, од класичне израде уметничког дела до савремених метода израде слике уз могуће комбинације разних савремених технолошких могућности са циљем ка реализацији савременог оригиналног уметничког израза.  |
| **Исход предмета** По завршетку наставе из овог предмета од студента се очекује:- да дефинише аналитичке и критичке приступе при реализацији савременог ликовног дела.- да овлада савременим ликовним језиком уз примену могућих експеримента у свом ликовном изразу.- да буде оспособљен за вербалну анализу и критику ликовног уметничког дела.- да на основу стечених аналитичких и истраживачких активности изгради оригинално уметничко дело. |
| **Садржај предмета**Садржај предмета односи се на:- преглед сликарског израза кроз различите историјске епохе и могућу примену класичне сликарске технологије у савременој уметничкој пракси.- аналитичко припремање и планирање за практичан рад на уметничком пројекту (скице, студије, картони за композицију или амбијентални ликовни подухват, видео и аудио записи). - вођење стваралачког дневника, као материјалног, текстуалног документа о фазама израде уметничког пројекта. |
| **Препоручена литература**Merlo-Ponti, Moris. *Oko i duh*, Vuk Karadžić, Beograd 1968.Хајдегер, Mартин. *Извор уметничког дела*, Слово, Врбас 1996.Давидов,Динко. *Миодраг Бата Михајловић*, Галерија САНУ, Београд 2005.Todić, Milanka. *Milan Tucović*, Agencija Valjevac,Valjevo 2009.Komnenić, Milan. *Ljuba*, Paideia, Beograd 2014.Laure, Deni. *Istorija umetnosti XX veka: ključ za razumevanje*, Clio: Beograd; Muzej savremene umetnosti Vojvodine, Novi Sad 2014.Valli, Marc; Dessanay, Margherita. *A Brush with the Real: Figurative Painting Today*, Elephant Books, 2014. |
| Број часоваактивне наставе:10 | Теоријска настава:  4 | Практична настава:6 |
| **Методе извођења наставе** Консултативни менторски рад, демонстрација одређених сликарских техникаИстраживање и припрема практичног дела уметничког пројекта, припрема и анализа студентских радова. |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена | Испит - изложба 40 поена |
|  |  |
| **Назив предмета: Методе уметничко-истраживачког рада** |
| **Наставник или наставници: мр Драган М. Мартиновић, Миле В. Кулачић, мр Жарко М. Дринчић, Милан Б. Нешић, MA** |
| **Статус предмета: обавезан, I семестар** |
| **Број ЕСПБ: 15** |
| **Услов: Нема** |
| **Циљ предмета**Циљ предметаје да полазницима разјасни појам уметничког истраживања кроз анализу употребљених истраживачких метода предавача (сликар, редитељ, композитор...) и поступак уметничке реализације, те да у оквиру савремене уметности укаже на различите видове испољавања истраживачке димензије у стваралаштву. Такође, предмет има за циљ шире образовање студената, као и допринос њиховом бољем разумевању креативног аспекта уметности. |
| **Исход предмета** Студенти докторских студија ће кроз предавање уметника из разних области – предавача стећи увид у поступни процес креативног рада и све фазе тог поступка. Оваквом концепцијом предмета студенти ће стећи увид у различите приступе креативном чину, који третирају уметници – предавачи различитог профила. Суштински исход је познавање метода уметничко-истраживачког рада од идеје, преко концепта и планирања процеса реализације до чина стварања и окончања дела. Исходиште је и оспособљеност за вербалну и писану анализу и тумачење употребљених метода и процеса, при настајању уметничког дела. |
| **Садржај предмета**Подразумева уводно предавање, уметничко истраживање, значење и упознавање метода уметничког рада: идеја, концепт, план реализације, стварање дела, презентација дела, аспекти уметничког истраживања: социјално-политички, историјски, психолошки – перцептивни, рецептивни..., интеркултурални, интердисциплинарни, интертекстуални, формално-структурални аспект и технолошки аспект.Писање и одбрана рада обима минимум 3000 речи. |
| **Препоручена литература:**Kris, Еrnst. *Psihoanalitička istraživanja umetnosti*, Kultura Beograd, Beograd 1970. Гадамер, Ханс-Георг. *Истина и метода*, први део: *Онтологија умјетничког дјела и њезино херменеутичко значење*, В. Маслеша, Сарајево 1978, стр. 131-200. Успенски, Борис. А. *Поетика композиције; Семиотика иконе*, Нолит, Београд 1979.Fried, Michael. *Art and Objecthood*, (odlomci), University Of Chicago Press, Chicago 1998.Арнхајм, Рудолф. *Уметност и визуелно опажање,* Универзитет уметности у Београду, Београд 1998.Кусовац, Никола; Кадијевић, Ђорђе; Бошњак, Срето. *Изазов традиције*, Туристичка штампа Београд, Београд 1999.Иванишевић, Живојин (ур.). *Зборник радова* *Погледи*, Бирограф, Земун 2003.Арсић, Милош; Амброзић, Катарина и др. *Зборник радова Савремена уметничка сцена,* Галерија Табло, Нови Сад 2006. |
| Број часоваактивне наставе:10 | Теоријска настава: 4 | Практична настава:6 |
| **Методе извођења наставе**Избор теме писаног рада, презентација рада, предавање, дискусија, дебата |
| **Оцена знања (максимални број поена 100)**  |
| **Предиспитне обавезе** | **Испитне обавезе** |
| Писани рад 40 поена | Усмени испит 60 поена |

|  |
| --- |
| **Назив предмета: Сликање 2** |
| **Наставник или наставници: мр Драган М. Мартиновић, мр Васа Е. Доловачки, мр Жарко М. Дринчић** |
| **Статус предмета: обавезан, II семестар** |
| **Број ЕСПБ: 15** |
| **Услов: Сликање 1** |
| **Циљ предмета**Циљ предмета је да студент оформи квалитативни и аналитички ниво реализације уметничког дела. Одабир одговарајуће методологије и теме у реализацији уметничког пројекта уз практично квантитативно и квалитативно усавршавање уметничког рада као и рада на индивидуалној оригиналној идеји  |
| **Исход предмета** По завршетку наставе из предмета од студента се очекује:- да на основу сопственог истраживања, у домену одабраних области, формира идејни концепт за реализацију пројекта.- да идејни концепт примени у практичном раду, односно да га спроведе кроз серију појединачних остварења, монументалну композицију, амбијенталну интервенцију или кроз неку другу форму креативне визије. |
| **Садржај предмета**Садржај предмета одређен је извођењем консултативне наставе и анализирањем заокружених сегмената започетог уметничког пројекта.Истраживачки рад кроз прибављање неопходног материјала за израду уметничког пројекта (фото документација, видео, употребљива литература, дигитална средства и друге апликативне методе). |
| **Препоручена литература:**Volpe, Galvano D. *Istorija ukusa*, BIGZ, Beograd 1979.Дерида, Жак. *Истина у сликарству*, Јасен, Никшић 2001.Eko, Umberto. *Istorija lepote*, Plato, Beograd 2008.Јованов, Јасна. *Стеван Алексић 1876 – 1923*, Нови Сад: Спомен-збирка Павла Бељанског: Матица српска, Одељење за ликовне уметности, Нови Сад 2008. Klingsor-Liroj, Katrin. *Nadrealizam,* IPS Media, Beograd 2008. Лазаревић, Слободан. *Величковић: стваралачко компоновање*, Галерија Рима, Крагујевац 2010. |
| Број часоваактивне наставе:10 | Теоријска настава:  4 | Практична настава:6 |
| **Методе извођења наставе** Консултативни менторски рад |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена | Испит - изложба 40 поена |

|  |
| --- |
| **Назив предмета: Теме и поетике класичне уметности** |
| **Наставник или наставници: др Јасна М. Јованов** |
| **Статус предмета: изборни, II семестар** |
| **Број ЕСПБ: 15** |
| **Услов: Нема** |
| **Циљ предмета** - Циљ предмета ТЕМЕ И ПОЕТИКЕ КЛАСИЧНЕ УМЕТНОСТИ је да се студентима, из различитих аспеката, приближе различите епохе класичне уметности. Наиме, појам «класично» се у историји уметности примењује у како би одредио уметности одређеног временског периода, али и уметничке манифестације у оквирима појединих стилова, тематских оквира и посетичких вредности. Сагледавањем ових елемената, као и многих других, студенти ће моћи да препознају и сагледају овај појам у њеовом основном, као и у свим другим појавним облицима.  |
| **Исход предмета** - Упознајући се са темама и поетикама различитих видова класичне уметности, студенти ће проширити знања о овој проблематици, стећи ће темељан увид у свеукупне вредности (историјске, естетичке, културолошке, уметничке, итд.) значајне за њено обликовање и контекстуализацију у савремена уметничка збивања. То ће им омогућити примену класичних уметничких принципа у сопственој уметничкој пракси. |
| **Садржај предмета** *Теоријска настава* - Полазну основа представља епоха класичне античке уметности, чије вредности вишезначно обликују различите уметничке и историјске периоде током протекла два миленијума. Предмет објашњава настајање појма класичногу његовом изворном облику, указује на промене значења самог појма и манифестовање тих промена у оквиру релевантних уметничких периода, односно на који начин се поимање појма „класично“ манифестовало у појединим уметностима. У том смислу, појам „класичног“ се грана у две фазе, као реинтерпретирана класика и као врунац стила, што се понавља у одређеним временским циклусима. Посебна пажња ће бити посвећена улози „класичног“ у модерној и савременој уметности када долази до интензивирања новог читања и аплицирања класичног у иновирани уметнички концепт, што резултира потпуно „некласичним“ уметничким остварењима, не само у области сликарства, већ и у свим актуелним уметничким техникама, жанровима и појавама. *Практична настава -* Анализа различитих тематских и поетичких аспеката класичних етапа и њихових одјека у савременој уметности. |
| **Литература:** White, John. *The Birth and Rebirth of Pictorial Space,* Faber and Faber, London 1957.Arnheim, Rudolf. *Art and Visual Perception*, University of California Press, Berkley & Los Angeles 1960.Velflin, Hajnrih. *Osnovni pojmovi istorije umetnosti*, Veselin Masleša, Sarajevo 1965.Weiss, Roberto. *The Renaissance Discovery of Classical Antiquity*, 2nd ed. Blackwell Publishers, Oxford and New York, 1988.Maiorino, Giancarlo. *The Cornucopian Mind and the Baroque Unity of the Arts*, The Pensylvania State University Press, 1989.Masheck, Joseph. *Modernities. Art-Matters in the Present*, Penn state University Press, 1993.Rowland, Ingrid D. *The Place of the Antique in Early Modern Europe*, Smart Museum Of Art, The University of Chicago, Chicago 1999.Velflin, Hajnrih. *Renesansa i barok*, Izdavačka knjižarnica Zorana Stojanovića, Sremski Karlovci – Novi Sad 2000.Kallendorf, Craig W. ed. *A Companion to the Classical Tradition*, Blackwell Publishing, New York 2007. |
| Број часоваактивне наставе:11 | Теоријска настава:4 | Практична настава:7 |
| Методе извођења наставеПредавања, консултације, самостални истраживаки рад, дијалошка метода, дискусионе групе. |
| Оцена знања (максимални број поена 100)  |
| Предиспитне обавезе | Испитне обавезе |
| Писмени рад 50 поена | Усмена одбрана рада 50 поена |

|  |
| --- |
| **Назив предмета: Технике и методе писања научног рада** |
| **Наставник или наставници: др Јасна М. Јованов** |
| **Статус предмета: изборни, II семестар**  |
| **Број ЕСПБ: 15** |
| **Услов: Нема** |
| **Циљ предмета**Оспособљавање за коришћење научног и методолошког апарата у историји уметности. Упознавање са новим научним дискурсима (после другог светског рата) у историји уметности. |
| **Исход предмета** Студент ће бити у стању да при својим истраживањима користи разне методолошке приступе. Такође, студентима ће бити јасна функција јавног и приватног меморисања уметности, као и сврха музеалне делатности. |
| **Садржај предмета**Општи принципи методологије наука. Методологија и технике истраживања. Теоријска и корпусна истраживања, теренска истраживања. Експериментална истраживања. Дефинисање предмета истраживања, Избор методе. Принципи формирања корпуса. Методе провере података. Прикупљање и коришћење литературе. Појам академског писања. Структура текста (апстракт, кључне речи, увод, анализа података, закључак; поглавље, потпоглавље, параграф). Аргументација у научном дискурсу. Стил научног рада (идентификација аутора, терминологија и др.). Коришћење извора: технике парафразирања и сумирања, плагијат, цитат, однос између преузетог материјала и ауторског коментара. **Практична настава**Упознавање са примењеним техникама и методологијама истраживања. |
| **Литература** Kristeva, Julia. *Revolution in Poetic Language*, Columbia University Press, New York 1984.Fernie, Eric. *Art History and Its Methods: A Critical Anthology*. Phaidon Press Ltd., 1995.Eko, Umberto. *Kako se piše diplomski rad*. Narodna Knjiga-Alfa, Beograd 2000. Hannula, M; Suoranta, J; Vaden, T. *Artistic Research – theories, methods and practices*, University of Gothenburg/Art Monitos, Gothenburg 2005.Derrida, Jacques. *Pisanje i razlika*, "Šahinpašić", Sarajevo 2007. Teddlie, Charles; Tashakkori, Abbas. *Foundations of mixed-methods research*, SAGE, Los Angeles 2009.Grierson, Elizabeth; Brearley, Laura. *Creative Art Research*, Sense Publishers, Roterdam 2009.Žoli, Martina. *Slika i njeno tumačenje*, Clio, Beograd 2009.Lilja, Efva. *Art, Research, Empowerment*. Elanders Sweden AM, Stockholm 2015. |
| Број часоваактивне наставе:10 | Теоријска настава: 4 | Практична настава:6 |
| **Методе извођења наставе**Предавања, вежбе, консултације, рад у малим групама, у паровима и самостални рад, дигитална презентација, филмске пројекције, рад на терену |
| **Оцена знања (максимални број поена 100)** |
| Предиспитне обавезе | Испитне обавезе |
| Активност током наставе 30 поена | Писани рад 30 поена |
|  | Усмени испит 40 поена |

|  |
| --- |
| **Назив предмета: Сликање 3** |
| **Наставник или наставници: мр Драган М. Мартиновић,** **мр Васа Е. Доловачки, мр Зоран Т. Фуруновић** |
| **Статус предмета: обавезан, III семестар** |
| **Број ЕСПБ: 15** |
| **Услов: Сликање 2** |
| **Циљ предмета**Циљ предмета је да студент поступном реализацијом свог практичног рада у трећем семестру прикаже и анализира пређени пут и заузиме критички став према дотадашњем резултату..  |
| **Исход предмета** По завршетку наставе из предмета од студента се очекује:-аналитичко и критичко сагледавање уметничког рада, -искуство при реализацији као квантитативна и квалитативна реализација практичног дела уметничког рада. |
| **Садржај предмета**Садржај предмета одређен је извођењем консултативне наставе са изабраним ментором и анализирањем одређених фаза докторског уметничког пројекта.Самостални рад студента на уметничком пројекту, као и рад коректурног карактера са циљем подстицања мисаоног и креативног процеса студента. |
| **Препоручена литература** Debor, Gi. *Društvo spektakla*. Aleksa Golijanin, Beograd 2003.Jovanović Danilov, Dragan. *Vasa Dolovački*, Agencija Valjevac, Valjevo, 2009.Туцовић, Милан. *Милан Туцовић: у очекивању промене,* Музеј рудничко-таковског краја, Горњи Милановац 2010.Успенски, Ениса; Коларић, Владимир (ур.). *У трагању за уметничком формом: између књижевности, филма, позоришта и других медија*, Зборник – Међународна научна конференција, Београд, Факултет драмских уметности, Beograd 2012.Кукић, Бранко. *Војо Станић: слике*, САНУ, Београд 2013.Valli, Marc; Dessanay, Margherita. *A Brush with the Real: Figurative Painting Today*, Elephant Books, 2014.Živadinović, Milica. *Miodrag Mića Popović: 1923 – 1996*, Orion Art, Beograd 2014.  |
| Број часоваактивне наставе:10  | Теоријска настава: 4 | Практична настава:6 |
| **Методе извођења наставе** Консултативни менторски рад |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена | Испит - изложба 40 поена |
|  |  |

|  |
| --- |
| **Назив предмета: Тело и визуелна уметност у филозофско-уметничким теоријама** |
| **Наставник или наставници: Растко Б. Јованов** |
| **Статус предмета: изборни, семестар III** |
| **Број ЕСПБ: 15** |
| **Услов: Нема** |
| **Циљ предмета**Курс ће бити посвећен историјском и теоријском истраживању (а) улоге теоријско-уметничких концепата театралности, апсорпције и отеловљења у реализму, експресионизму, апстракционизму и модернизму; (б) улоге и значења тела у модерној и савременој уметности. Током курса анализираће се и критички преиспитивати филозофско-уметничке теорије Дидроа, Мерло-Понтија, М. Фрида, С. Кавела, К. Фидлера и К. Гринберга. Примарни фокус биће на анализи, а не на памћењу и меморијском прилазу садржини курса. Пошто ће курс бити вођен као семинар, активно учешће студената је од кључне важности. |
| **Исход предмета** Као резултат курса, студенти и студенткиње моћи ће да: а) задобију обухватно разумевање улоге тела и теоријско-уметничких концепата театралности, апсорпције и отеловљења у модерним и савременим филозофским теоријама уметности; б) самоуверено учествују у дискусијама и развију вештине аналитичког читања и критичког мишљења; ц) самостално развију истраживачка питања и писмено изнесу критичке коментаре везане за понуђену литературу, те да усаврше вештину писања научног рада. |
| **Садржај предмета***Теоријска настава*:Дидро о апсорпцији и театралности. Фрид о апсорпцији и театралности. Дијалектика театралности. Реализам и отеловљење у сликарству. Кавел: шта је модернизам? Апстрактни експресионизам. Фидлер: удаљена тела / визуелно просуђивање уметничког дела. Одсутна тела / анти-театрални посматрач. Мерло Понтии видљива тела / феноменолошка визија.*Практична настава*:Вежбе тумачења изворних тестова; анализа темељних појмова и проблема. Израда писменог рада. |
| **Препоручена литература** Fidler, Konrad. *O prosuđivanju dela likovne umetnosti*, Kultura, Beograd 1965.Fried, Michael. *Courbet’s Realism*. The University of Chicago Press, Chicago 1990. Johnson, Galen A. *The Merleau-Ponty Aesthetics Reader: Philosophy and Painting*. Northwester University Studies in Phenomenology and Existential Philosophy, 1993. Diderot, Denis. *Notes on Painting,* *Diderot on Art, vol. I*, Yale University Press, New Heaven 1995.Cavell, Stanley. *Must We Mean What We Say?,* Cambridge University Press, Cambridge 2002. Greenberg, Clement. *Modernist Painting.* *Art in Theory: 1900-2000,* ed. Charles Harrison & Paul Wood. Malden, MA: Blackwell Publishing, 2005. 773-79.Pippin, Robert. *Authenticity in Painting: Remarks on Michael Fried’s Art History, in:* *Critical Inquiry, Vol. 31, No.* *3*. (The University of Chicago Press, 2005): 575-598 . Merlo Ponti, Moris. *Vidljivo i nevidljivo*, Akademska knjiga, Novi Sad 2012. Hegel, Georg Vilhelm Fridrih. *Fenomenologija duha: odlomci*, Štampar Makarije, Beograd 2013. |
| Број часоваактивне наставе: 6 | Теоријска настава:2 | Практична настава:4 |
| **Методе извођења наставе** Предавања, вежбе, консултације, самостални и групни рад, дијалошка метода, дискусионе групе.Програм се заснива на интерактивном приступу, те се од студената очекује активно учешће. |
| **Оцена  знања (максимални број поена 100)** |
| Предиспитне обавезе | Испитне обавезе |
| Писмени рад 50 поена | Усмена одбрана рада 50 поена |

|  |
| --- |
| **Назив предмета: Филозофија уметности**  |
| **Наставник или наставници: Растко Б. Јованов** |
| **Статус предмета: изборни, III семестар** |
| **Број ЕСПБ: 15** |
| **Услов: Нема** |
| **Циљ предмета**Циљ студија предмета***ФИЛОЗОФИЈА УМЕТНОСТИ*** јесте да се студенти упознају са најзначајнијим темама и проблемима филозофског, а посебно савременог филозофског разумевања уметности у чијој се духовној оптици сажимају и искуства социологије уметности, затим историје и теорије уметности, те психологије уметности. |
| **Исход предмета** Студенти ће се темељито упознати са појмом и предметом ***ФИЛОЗОФИЈА УМЕТНОСТИ*** и оствариће детаљан увид у најзначајније филозофске оријентације које тематизују питањеуметности. Исход студија претпоставља и исцрпно разумевање филозофских метода у разумевањууметности. |
| **Садржај предмета***Теоријска настава*Методе филозофског разумевања уметности: онтолошка, феноменолошка, структуралистичка и херменеутичка метода. Разлика филозофске од других метода разумевања уметности: социолошке, психолошке, психоаналитичке, семиотичке, те методе историје уметности. Класичнафилозофија уметности и место ликовних уметности (Кант, Шелинг, Хегел). Филозофија ликовних уметности и естетски позитивизам (К. Фидлер). Разумевање односа музике и ликовних уметности: идентитет и диференција (А. Шопенхауер, О. Шпенглер). Симболика боја и филозофија боја (Гете). Сликарство и значење појма: *видети*. Сликарство као "ћутљива наука". Сликарство као посредни говор и говор ћутње. (М. М-Понти). Филозофија иконе (Б.А. Успенски). Феноменологија ликовних уметности (Р. Ингарден). Херменeутика ликовних уметности (Х.Г. Гадамер).*Практична настава* Вежбе тумачења изворних тестова; анализа темељних појмова и проблема. |
| **Литература:** Тен, Иполит. *Филозофија уметности*, Српска књижевна задруга, Београд 1955.Фидлер, Konrad. *О просуђивању дела ликовне уметности*, Култура, Београд 1965. Rigl, Alojz. *Historijska gramatika likovnih umjetnosti*, *Život umjetnosti 10,* Matica hrvatska, Zagreb 1969. Хегел, Георг Вилхелм Фридрих. *Естетика,* III, БИГЗ, Београд 1970. Zedlmajer, Hans. *Problem interpretacije*, Život umjetnosti 11-12, Zagreb 1970. Vigotski, Lav Semjonovič. *Psihologija umetnosti*, Nolit, Beograd 1975.Кант, Imanuel. *Критика моћи суђења*, Увод, БИГЗ, Београд 1975. Шелинг, Фридрих Вилхелм Јозеф. *Филозофија уметности*, Нолит, Bеоград 1984. Шопенхауер, Артур. *Свет као воља и представа I, II*, Матица Српска, Нови Сад 1986.Ингарден, Roman. *Онтологија уметности*, Књижевна заједница Новог Сада, Нови Сад 1991. Гадамер, Ханс-Георг. *Филозофија и поезија,* студија*: Песништво и мимезис, Службени лист СРЈ, Београд, 2002, стр. 33-39.* |
| Број часоваактивне наставе:10 | Теоријска настава:3 | Практична настава:7 |
| **Методе извођења наставе**Предавања, вежбе, консултације, самостални и групни рад, дијалошка метода, дискусионе групе. |
| **Оцена знања (максимални број поена 100)**  |
| Предиспитне обавезе | Испитне обавезе |
| Писмени рад 50 поена | Усмена одбрана рада 50 поена |

|  |
| --- |
| **Назив предмета: Култура и глобализација** |
| **Наставник или наставници: Милорад Л. Ђурић** |
| **Статус предмета: изборни, IV семестар** |
| **Број ЕСПБ: 15** |
| **Услов: Нема** |
| **Циљ предмета**Циљ студија предмета **КУЛТУРА И ГЛОБАЛИЗАЦИЈА** је да се студенти упознају са најзначајнијим темама и проблемима везаним за однос културе и глобализације. Чињеница је да процес глобализације ствара снажан дисконтинуитет и преображај досадашњих друштвених и културних поредака. И по својој ширини и по својој снази преображаји које доноси глобализација дубљи су од већине промена које су се догађале током ранијих периода. С обзиром на ширину, промене су захватиле читаву планету, када је реч о снази, оне прожимају све облике наше егзистенције, укључујући, наравно, и културу и уметност. Имајући у виду да значај ових процеса, овладавање дебатом о глобализацији представља услов за разумевање савременог света. |
| **Исход предмета** Студенти ће се темељито упознати са појмом глобализације и оствариће детаљан увид у најзначајније теоријске оријентације које, у овом контексту, тематизују питања стваралаштва, уметности и културе. |
| **Садржај предмета***Теоријска настава*Овде и сада – глобални свет данас; Експлозија и имплозија – глобалне комуникације; Исто и различито - хомогенизација и хетерогенизација; Репродуковано дело у добу механичке уметности; Облик и процес у глобалним културним формацијама; Језик нових медија; Мода и носталгија; Kултурна логика касног капитализма; Студије културе на глобалном терену; После примордијализма; Култура и уметност глобалних градова; Лоцирање субјекта; Глобална производња локалностиВежбе тумачења изворних тестова; анализа темељних појмова и проблема. |
| **Литература:** Mekluan, Maršal. *Poznavanje opštila – čovekovih produžetaka*, Prosveta, Beograd 1971.Gidens, Entoni. *Posledice modernosti*, Filip Višnjić, Beograd 1998.Hantington, Semjuel. *Sukob civilizacija*, CID, Podgorica 1998.Luman, Nikolas. *Društveni sistemi*, Izdavačka knjižarnica Zorana Stojanovića, Sremski Karlovci 2001.Vuletić,Vladimir. *Globalizacija – mit ili stvarnost*, Zavod za udžbenike i nastavna sredstva, Beograd 2003.Gidens, Entoni. *Odbegli svet*, Stubovi kulture, Beograd 2005. Alić, Sead. *Makluan: najava filozofije medija*, Centar za filozofiju medija i mediološka istraživanja, Zagreb 2008.Apaduraj, Ardžun, *Kultura i globalizacija*, Biblioteka ХХ vek, Beograd 2011 Manovič, Lav. *Jezik novih medija*, CLIO, Beograd 2015. |
| Број часоваактивне наставе:8 | Теоријска настава:2 | Практична настава:4 |
| **Методе извођења наставе**Предавања, вежбе, консултације, самостални и групни рад, дијалошка метода, дискусионе групе. |
| **Оцена знања (максимални број поена 100)**  |
| Предиспитне обавезе | Испитне обавезе |
| Писмени рад 50 поена | Усмена одбрана рада 50 поена |

|  |
| --- |
| **Назив предмета: Естетика и политика** |
| **Наставник или наставници: Растко Б. Јованов, Мишо Љ. Кулић** |
| **Статус предмета: изборни, IV семестар**  |
| **Број ЕСПБ: 15** |
| **Услов: Нема** |
| **Циљ предмета**На курсу ЕСТЕТИКА И ПОЛИТИКА истраживаће се сложени однос између уметности и политике. Курс је посвећен аналитичком читању и дискусији важних теоријских дела у филозофији уметности и естетици, са нагласком на питања: које је значење уметности за политику? Који политички смисао поседује диференција естетичког домена праксе у европској модерни? Да ли естетички суд може да служи као модел политичком суђењу? Може ли уметничко стварање да служи као модел за политичку акцију? Шта нас студије естетике уче о томе како и када човек доживљава догађаје и објекте као политички смислене или ангажоване? Примарни фокус биће на анализи, а не на памћењу и меморијском прилазу садржини курса. |
| **Исход предмета** Као резултат курса, полазници ће моћи да: а) задобију обухватно разумевање сложеног односа естетике и политике; б) самоуверено учествују у дискусијама и развију вештине аналитичког читања и критичког мишљења; ц) самостално развију истраживачка питања и писмено изнесу критичке коментаре везане за понуђену литературу, те да усаврше вештину писања научног рада. |
| **Садржај предмета***Теоријска настава*:Теоријски пројекти естетизовања политике. Од естетског образовања до естетске државе. Уметничко дело у друштвеном и историјском контексту.Политике представљања.Кант: *Sensus communis*; Арент: естетска и политичка моћ суђења; Хајдегер: уметност, политика, техника; Рансијер: естетика, политика, знање. Реализам и авангарда. Модерно, монументално и тотално уметничко дело. Естетизација политике у фашизму. Постмодернизам и друштво спектакла.*Практична настава*:Вежбе тумачења изворних тестова; анализа темељних појмова и проблема. Израда писменог рада. |
| **Препоручена литература** Benjamin, Walter. *Eseji*. Nolit, Beograd 1974. Kant, Imanuel. *Kritika moći suđenja, Uvod*. BIGZ, Beograd 1975.Adorno, Theodor et al. *Aesthetics and Politics*, Verso, New York 1977. Arendt, Hannah. *Vita activa*, „August Cesarec“, Zagreb 1991.Jay, Martin. *„The Aesthetic Ideology as Ideology“; or, What Does It Mean to Aestheticize Politics?* *Cultural Critique, No. 21* (University of Minesota Press, 1992): 41-61*.* Хајдегер, Mартин. *Извор уметничког дела*, Слово, Врбас 1996.Porter, Robert. *Deleuze and Guattari: Aesthetics and Politics*, University of Wales Press, Cardiff 2009.Geuss, Raymond. *Politics and the Imagination*, Princeton University Press, New Jersey 2010. Hantelmann, D. V. *How to Do Things with Art: The Meaning of Art’s Performativity,* JRP Ringier, Zurich 2010.Ransijer, Žak. *Nesaglasnost: politika i estetika*, Fedon, Beograd 2014.  |
| Број часоваактивне наставе:10 | Теоријска настава:3 | Практична настава:7 |
| **Методе извођења наставе** Предавања, вежбе, консултације, самостални и групни рад, дијалошка метода, дискусионе групе. Програм се заснива на интеракти/вном приступу, те се од студента очекује активно учешће. |
| **Оцена  знања (максимални број поена 100)** |
| Предиспитне обавезе | Испитне обавезе |
| Писмени рад 50 поена | Усмена одбрана рада 50 поена |

|  |
| --- |
| **Назив предмета: Сликање 4 (ликовно-поетички експеримент)** |
| **Наставник или наставници: мр Драган М. Мартиновић, мр Васа Е. Доловачки, Миле В. Кулачић**  |
| **Статус предмета: изборни, IV семестар** |
| **Број ЕСПБ: 15** |
| **Услов: Сликање 3** |
| **Циљ предмета**Циљ предмета је да се, поступном реализацијом сопственог практичног рада, прикаже и анализира урађено и заузиме критички став према дотадашњем резултату. Интензивирањем консултација с ментором, тепреиспитивањем кроз експерименталне искораке, где, као кроз својеврсне филтере, студент проверава тему коју је себи задао у различитим поетичко-стилским категоријама, у оквирима класичног сликарства, поред критичког сагледавања, омогућава се усмеравање ка реализацији другог дела уметничког пројекта, односно писане форме. |
| **Исход предмета** По завршетку наставе из предмета од студента се очекује: да формира самокритички самокритичног став и свести о начину реализације уметничког рада; оспособљеност да координира осталим пројектима из области уметности; искуство и квалитет при релизацији практичног дела уметничког рада; да самостално, уз повремене консултације с ментором постаје спреман за критичко и објективно сагледавање досадашњег рада и постепено формира критички осврт на остварене резултате. |
| **Садржај предмета**Програмски се ослања на претходне курсеве ***Сликање 1, 2 и 3***, али захтева преиспитивање усвојених теоријских и практичних знања и вештина. Процес се спроводи огледима у различитим поетичко-стилским категоријама, у оквирима класичног сликарства, како би се, пре завршне фазе уметничког пројекта, утврдио укупни креативни потенцијал за настанак високопрофилисаног, аутентичног уметничког дела. Истовремено се улази у припрему завршне етапе докторског уметничког пројекта; заокружује се прикупљање и систематизовање и анализа информација и отвара пут ка синтетзовању прикупљеног, реализацију и презентацију ликовног пројекта. У овој фази рад прате консултативни сусрети с ментором, корекције и дискусије о процесу и току креативног чина везану за реализацију уметничког пројекта са визуелног и текстуалног аспекта, што подразумева константни аналитички рад који ће довести до завршетка пројекта. |
| **Препоручена литература** Шуица, Никола. *Рељић: слике, акварели, цртежи*, САНУ, Београд 1996.Russel Taylor, J.; Bollaert, Maggie. *Exactitude: Hyperrealist Art Today*, Thames&Hudson 2009.Тимотијевић, Мирослав; Мереник, Лидија (ур.). *Између естетике и живота, представа жене у сликарству Паје Јовановића*, Галерија Матице српске,Нови Сад 2010.Denegri,Ješa. *Radomir Damnjanović Damnjan*, Atoča-Vujičić kolekcija, Beograd 2010.Sretenović, Dejan. *Umetnost prisvajanja*, Orion Art, Beograd 2013.Boremans, Michael. *As sweet as it gets*, Hatje Cantz, London 2014.Della Monica, Lauren P. *Bodies of Work:Contemporary Figurative Painting*, Schiffer Publishing, Atglen 2015. |
| Број часова активне наставе:10 | Теоријска настава: 4 | Практична настава: 6 |
| **Методе извођења наставе :** Консултативни менторски рад |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена | Испит - изложба 40 поена |

|  |
| --- |
| **Назив предмета: Сликање 5 (технолошки експеримент)** |
| **Наставник или наставници: мр Драган М. Мартиновић, мр Васа Е. Доловачки, мр Зоран Т. Фуруновић** |
| **Статус предмета: изборни, IV семестар** |
| **Број ЕСПБ: 15** |
| **Услов: Сликање 3** |
| **Циљ предмета**Циљ предмета је да студент у процесу поступне реализације практичног рада прикаже и анализира пређени пут и успостави критички став према постигнутом резултату. Овај процес захтева интензивне консултације с ментором, као и креативно преиспитивање путем варијације технолошког поступка у тематским оквирима претпостављеним у тези пројекта. Резултати овако постављеног креативног процеса имају за циљ да поспеше заокруживање практичног рада и усмере студента на реализацију другог дела уметничког пројекта који се састоји из писане форме, односно његову завршну етапу. |
| **Исход предмета** Студент треба да овлада и успешно се у пракси користи различитим уметничко-истраживачким техникама на основу до тада пређених и успешно реализованих корака: истраживање ликовне поетике рада и могућности примене различитих технолошких поступака у његовој реализацији. Уз консултације с ментором, усмерава се ка изради циклуса уметничких радова као практичног дела уметничког пројекта, израду писаног рада и одбрани докторског уметничког пројекта.Студент ће бити оспособљен за вербалну и писану анализу уметничког пројекта.  |
| **Садржај предмета**Предмет се садржајем програмски ослања на претходне курсеве *Сликање 1, 2 и 3*, али истовремено, кроз праксу, даје студенту могућност да преиспита своје креативне потенцијале реализацијом идејне скице уметничког пројекта са интердисциплинарног аспекта: сучељавањем класичне сликарске изведбе са могућностима које нуди интерполација других уметничких техника – графичких, цртачких, дигиталних и других. У овој фази рад прате консултативни сусрети с ментором, корекције и дискусије о процесу и току креативног чина докторанда везану за његов реализацију уметничког пројекта са визуелног и текстуалног аспекта, што подразумева константни аналитички рад на припреми реализације презентације уметничког пројекта. |
| **Препоручена литература** Dempsey, Amy.*Styles, Schools and Movemets*, Thames&Hudson, London 2004.Leavy, Patricia. *Method Meets Art, Arts-Based Research*, The Guilford Press,New York, 2008.Грoјс, Борис Е.*Уметност утопије*, Плави круг: Логос,Београд 2011.Копицл, В; Шуваковић, М. *Privremena istorija: izbor dela iz kolekcije Muzeja savremene umetnosti Vojvodine 1950-2012*. Музеј савремене уметности Војводине, Нови Сад 2012.Čekić, Ј; Stanković, М. *Slike: singularno, globalno: savremeno kao eksperiment*, Centar za medije i komunikaciju: Fakultet za medije i komunikacije: Univerzitet Singidunum, Beograd 2013.Komnenić, Milan. *Ljuba,* Paideia: *Pariski krug, Belgrade 2014.* |
| Број часова активне наставе:10 | Теоријска настава: 4 | Практична настава: 6 |
| **Методе извођења наставе** Консултативни рад са ментором, корекције и дискусије о процесу и току креативног чина докторанда везану за његов усмени и писани део уметничког пројекта.  |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена | Испит - изложба 40 поена |
|  |  |

|  |
| --- |
| **Назив предмета: Припрема изложбе – завршног рада** |
| **Наставник или наставници:**  |
| **Статус предмета: обавезан, V семестар** |
| **Број ЕСПБ: 30** |
| **Услов: Сликање 4 или Сликање 5** |
| **Циљ предмета**подразумева сређивање и припремање за јавну презентацију докторског уметничког пројекта (изложба) као и реализацију писаног дела пројекта. Крајњи циљ шестог семестра је презентација свог поменутог материјала као и одбрана докторског уметничког пројекта. |
| **Исход предмета** Студент је оспособљен за обиман подухват извођења и презентације, као и образложења и јавне одбране пројекта из изабране уметничке области (циклус слика, монументална композиција, амбијентална интервенција, видео радови...)  |
| **Садржај предмета***Теоријска настава*Консултативни сусрети са ментором и вођење стваралачког дневника, као материјалног, текстуалног документа о процесу и току креативног чина. *Практична настава* Континуирани рад на документарном и пратећем материјалу који чини саставни део уметничко истраживачког процеса неопходног у реализацијији докторског уметничког пројекта (вођење дневника, фото и видео документација, скице, цртежи, литература...).  |
| **Препоручена литература** Eko, Umberto. *Kako se piše naučni rad*, Narodna knjiga/Alfa, Beograd 2000.Groys, Boris. *Učiniti stvari vidljivim: strategije suvremene umjetnosti*, Muzej suvremene umjetnosti, Zagreb 2006. McNiff, Shaun. *Art as Research: Opportunities and Challenges*, Intellect Ltd, Chicago 2013. |
| Број часоваактивне наставе:10 | Теоријска настава:  | Практична настава:10 |
| **Методе извођења наставе** 50% практичан и 50% теоријски рад |
| **Оцена знања (максимални број поена 100)**  |
| Предиспитне обавезе | Испитне обавезе |
| Квантитет и квалитет рада 60 поена |  Изложба/презентација 40 поена |

|  |
| --- |
| **Назив предмета: Докторски уметнички пројекат** |
| **Наставник или наставници:**  |
| **Статус предмета: обавезан, VI семестар** |
| **Број ЕСПБ: 30** |
| **Услов: Hема** |
| **Циљ предмета**Последњи семестар докторских студија посвећен је осврту на практични рад и резултат у протеклом периоду, као и на припрему презентације уметничког пројекта. То подразумева припремање уметничких радова за јавну презентацију као и израду писане тезе која обухвата документовани садржај о настанку дела као и уметничко истраживачки процес при реализацији докторског уметничког пројекта. Крајњи циљ шестог семестра је презентација свог поменутог материјала као и одбрана докторског уметничког пројекта (**теоријски рад обима од најмање 6000 речи који је тематски повезан са изложбеним делом презентације**) и чини вредно оригинално дело (односно, оригиналну интерпретацију уметничког дела) високог квалитета.  |
| **Исход предмета** Студент је оспособљен за обиман подухват извођења и презентације, као и образложења и одбране пројекта (циклус слика, монументална композиција, амбијентална интервенција...). |
| **Садржај предмета***Теоријска настава*Консултативни сусрети са ментором и вођење стваралачког дневника, као материјалног, текстуалног документа о процесу и току креативног чина. Посебна активност је праћење настанка теоријског рада као посебног и саставног дела докторског уметничког пројекта.*Практична настава* Континуирани рад на документарном и пратећем материјалу (стваралачки дневник, фото и видео документација, скице, цртежи...).  |
| **Препоручена литература** Укупна расположива материја из области ликовних уметности у штампаној и дигиталној форми. |
| Број часоваактивне наставе:20 | Теоријска настава:  | Практична настава:20 |
| **Методе извођења наставе** Практичан и теоријски рад |
| **Оцена знања (максимални број поена 100)** Усмена одбрана писаног дела докторског уметничког пројекта и презентација уметничког пројекта у јавном простору (изложба). |